Fame

Fame ye l nome que se dá a la sensaçon fisiológica que l cuorpo ten quando percisa de quemido para mantener sues atebidades einerentes a la bida. L termo ye mais ousado para falar de causos de malnutriçon ó falta de quemido antre las populaçones, normalmente por bias de la pobreza, cunflitos políticos ó anstablidade, ó malas cundiçones agrícolas. An causos crónicos, puode lhebar a un malo zambolbimiento i funcionamiento de l ourganismo.

 Cunsequéncias de la fame 
Las cunsequéncias eimediatas de la fame son la perda de peso ne ls adultos, podendo lhebar a la muorte, i l aparecimiento de porblemas ne l zambolbimiento de ls ninos. La znutriçon, percipalmente pula falta de alimentos einergéticos i proteínas, oumenta nas populaçones afetadas i faç crecer la taxa de mortalidade, an parte, pula fame i, tamien, pula perda de la capacidade de cumbater las anfeçones.

Catadorie:Fisiologie
Catadorie:Fisiologie oural